Rezumatul Studiului 12 - Creştinul şi obiceiurile sale

1. **Caută-L pe Dumnezeu mai întâi.**
   * Să-L iubeşti pe Dumnezeu este porunca cea mai importantă. Biblia ne invită să facem din afacerile lui Dumnezeu prioritatea noastră (Matei 22:37-38; 6:33).
   * Pentru a atinge acest obiectiv, şi-a dezvoltat obiceiul rugăciunii. Comunicarea cu Tatăl Său a ajuns să fie o necesitate pentru El.
   * Ca ispravnici, nu trebuie să studiem Cuvântul sau să ne rugăm sporadic, ci trebuie să fie un obicei zilnic.
2. **Aşteaptă revenirea lui Isus.**
   * A întoarce privirea de la acest eveniment ne depărtează gândurile de la viitorul glorios care ne aşteaptă, ne face să uităm nevoia de a trăi ca şi fii fideli lui Dumnezeu şi ne face să ne pierdem perspectiva şi sensul vieţii noastre creştine.
   * Cât de important este să dezvoltăm obiceiul de a aştepta ce-a de-a Doua Venire, a vorbi despre ea şi a aştepta cu încredere acel moment glorios!
3. **Foloseşte înţelept timpul.**
   * Timpul este un bun efemer şi limitat pentru fiinţa umană (Psalmii 90:10). Timpul trece indiferent dacă facem bine sau rău, dacă dormim sau veghem.
   * De aceea este important să dezvoltăm obiceiuri bune care să ne permită să profităm corespunzător de această resursă limitată. Isprăvnicia noastră implică o administrare corectă a timpului. Este un timp pentru toate (Eclesiastul 3:1), şi ni se va cere socoteală de administrarea lui.
4. **Trăieşte sănătos.**
   * Când a fost creat, omul era desăvârşit din punct de vedere mintal, fizic şi spiritual. Biblia ne făgăduieşte că Dumnezeu va restaura această stare de sănătate deplină (Apocalipsa 22:2).
   * Până la aceasta, Dumnezeu doreşte să ne pregătim dezvoltând obiceiuri care contribuie la sănătatea noastră.
5. **Fii disciplinat.**
   * Folosind imaginea unui atlet sau a unui luptător, Pavel ne invită să dezvoltăm obiceiul autodisciplinei (1 Corinteni 9:24-27).
   * Biblia conţine exemple clare ale rezultatului atât pentru cel disciplinat cât şi pentru cel nedisciplinat.
   * Prin puterea lui Dumnezeu şi efortul nostru constant, trebuie să avem stăpânire de sine pentru a putea ajunge ispravnici ai Domnului nostru.